Pilsētas atmatene

Pilsētas atmatene (Agaricus bitorquis, arī Psalliota bitorquis un Agaricus campester var. edulis) ir Latvijā vidēji bieža atmateņu dzimtas sēne, kuras augļķermeņi ir ēdami. Tiek audzēta arī mākslīgi. 2008. gadā Latvijas Mikologu biedrība to izvēlēja par gada sēni.

 Sēnes apraksts 
 Cepurīte: krāsa balta ar netīri dzelteniem plankumiem. Forma plakana, vēlā vidū nedaudz ieliekta, bieza. Virsmiziņa gluda, sausa, ar platu, ilgi ieritinātu maliņu, bieži ar augsnes netīrumiem, reti centrā zvīņaina. Platums līdz 10, reti 15 cm. Mīkstums balts, ciets, griezumu vietās viegli sārtojas,Pavement Mushroom, Agaricus bitorquis - Wild Food UK ar skābenu koksnes smaržu un riekstu garšu.
 Lapiņas: sākumā iesārtas, vēlāk šokolādes brūnas, šķautnēs mazliet bālganas un pārslainas, brīvas, ciešas, atšķirīga garuma.
 Kātiņš: balts, ciets, pie pamatnes smails, ar makstveida divslāņainu, augšup vērstu gredzenu no daļējā un vispārējā plīvura. Garums līdz 9 cm, bet parasti īsāks, resnums 3—4 cm. 
 Sporas: ieapaļas, purpura, violeti vai šokolādes brūnas, ar dīgšanas atveri, 5—7/3,5—5 µm.V.Lūkins, “Mušmires un atmatenes”, Avots, 1981., 70. lpp.
 Bazīdijas: parasti četrsporu, bet ir arī divsporu, 20—25/6—8,5 µm.

 Augšanas apstākļi 

Humusa saprofīte. Aug grupās no maija līdz septembrim bagātās augsnēs parkos, ielās un celiņu malās, nevairās noblīvētu augšņu, nereti paceļot ielas segumu.Apraksts fungi.lv Kosmopolītiska suga, sastopama gandrīz visā pasaulē.

 Barības vērtība 

Ēdama bez iepriekšējas novārīšanas, taču parasti aug ekoloģiski nelabvēlīgā vidē, un šādās vietās augušo sēņu uzkrātās kaitīgās vielas rada draudus sēņotāju veselībai.T.Lesoe, “Sēnes”, Zvaigzne ABC, 1998., 161. lpp. . Citos apstākļos tiek uzskatīta par vienu no vērtīgākajām atmatenēm.California Fungi—Agaricus bitorquis

 Līdzīgās sugas 

Līdzīga ir dārza atmatene, kuras cepurītei nav iedzeltenu plankumu, un lauka atmatene, par kuras formu šo sugu reizēm uzskatīja un kurai nav vairāk par vienu gredzenu. Pilsētās aug arī ārēji līdzīgā Bernāra atmatene, kurai saplaisājusi virsma, sāļa garša un stiprāka sarkšana griezumā. Pavement Mushroom Visas atmatenes, ar kurām Latvijā šo sugu var sajaukt, ir ēdamas. Mušmires atšķiras no atmatenēm ar savām vienmēr baltajām lapiņām.

 Atsauces 

 Ārējās saites 

 Index Fungorum 
 Mycobank
 Sugu enciklopēdija

Kategorija:Atmatenes
Kategorija:Ēdamās sēnes
Kategorija:Lapiņu sēnes